google/wiki40b huggingface dataset:
Otera

Otera er et selskap i Agder Energi. Otera leverer tekniske tjenester til kunder som har ansvaret for å bygge, drifte og vedlikeholde teknisk infrastruktur innen kraft og kommunikasjon. Kundene er offentlige og private virksomheter innenfor elkraft, samferdsel og telekommunikasjon. Otera består av fire selskap med totalt ca. 400 ansatte, og har sin hovedvirksomhet i Norge og Sverige. Hovedkontoret ligger i Kristiansand.
Sahara Forest Project

Sahara Forest Project er en miljøvirksomhet med hovedkontor i Oslo og prosjekter i Qatar og Jordan.
Sahara Forest Project ble lansert i 2009, som en retning for å få dyrke ørkenområder og koble miljøteknologier, og de første mulighetsstudiene ble presentert under FNs klimaforhandlinger i København i 2009 (Cop15).
Sahara Forest Project er integrerte miljøløsninger for bærekraftig produksjon av mat, vann og energi i ørkenområder. Velprøvde og kommersielle teknologier benyttes. Sahara Forest Project utnytter og utvikler synergiene mellom teknologiene. 
Sahara Forest Project er basert på en trippel bunnlinje. Sahara Forest Projects virksomhet fokuserer på rådgiving og teknologiutvikling, samt implementering og operasjonalisering av anlegg.  Driften av pilotanlegget i Qatar optimaliserer det teknologiske samspillet, og driftserfaringene bereder grunnen større anlegg og kommersiell produksjon. 
Sahara Forest Project har en fremtidsrettet løsning med et betydelig lønnsomhetspotensial for lavtliggende ørkenområder med begrenset vann og matsikkerhet, men med store muligheter for fornybar energi.

Qatar

I februar 2012 inngikk Sahara Forest Project et partnerskap med gjødselselskapene Yara og Qatar Fertiliser Company (Qafco) for å bygge et pilotanlegg i Qatar. I november samme år, under FNs klimaforhandlinger i Doha (COP18), sto pilotanlegget ferdig. Tronarvingen til emiren i Qatar, Sheikh Tamin bin Hamad Al Thani, åpnet pilotanlegget i desember 2012. Han ble utnevnt til Qatars nye emir i 2013.
I Mesaieed Industrial City, fire mil utenfor Qatars hovedstad Doha, ligger Sahara Forest Projects pilotanlegg på 10.000 kvadratmeter. Der dyrkes agurker i et saltvannskjølet drivhus. Utendørs vokser blant annet ruccola, bygg og ulike ørkenplanter i tillegg til vekster som gror og trives i jord med høyt saltinnhold (halofytter).  Fornybar energi produseres ved Qatars første anlegg for konsentrert solkraft og av tradisjonelle solcellepaneler. Forsøk gjøres ved regionens største forskningsanlegg for alger. Et kjølekonsept basert på fordamping ved at saltvann renner nedover og ørkenvind blåser gjennom kartongmembraner, brukes både ute og inne i drivhuset. Solenergi brukes til å drive vifter som trekker luft gjennom membranene i drivhuset, oppvarming av drivhuset når nettene er kalde og til å drive et avsaltingsanlegg som produserer ferskvann. Etter fordamping- og avsaltingsprosessene blir det en lake med saltinnhold på rundt 30 prosent. Saltlaken ender i en dam hvor rent salt utvinnes. Saltvann kommer fra Den persiske gulf og fraktes i rørledninger inn til industriområdet i ørkenen.

Jordan

Etter å ha blitt introdusert til kongen av Jordan Abdullah II, inngikk Sahara Forest Project en avtale med Aqaba Special Economic Zone Authority i 2011. Sahara Forest Project forpliktet seg til å levere tre omfattende mulighetsstudier i Jordan. Undersøkelsene er gjennomført, støttet og finansiert av norske myndigheter. Avtalen innebærer også at Sahara Forest Project har fått tilgang til et område på 200 mål i Jordan for et test- og demonstrasjonssenter og ytterligere 2000 mål for videre utbygging.
Sakha i Tyrkvisjonens sangkonkurranse

Historikk, lokale organisatorer og utvelging av deltakere

Sakhas representanter i Tyrkvisjonens sangkonkurranse har siden 2013 blitt valgt internt. Musikeren Larisa Trojeva foretar utvelgelsene.
I likhet med andre russiske deltakerregioner trakk Sakha seg fra konkurransen i 2015. Dalaana og Juliana ble da opprinnelig valgt til å representere republikken.
Sakha oppnådde sin beste finaleplassering i 2014 da de kom på syvendeplass.
Stortingsrepresentant

Valgbarhet

For å være valgbar til Stortinget må man oppfylle kravene til stemmerett (være norsk statsborger, være fylt 18 år ved utgangen av valgåret og være eller ha vært folkeregisterført bosatt i Norge) og ikke være administrativ ansatt i et av departementene, diplomatiet eller være dommer i Høyesterett.
Kandidater er i utgangspunktet pliktig til å stille til valg om de blir nominert, noe som resulterte i at Samfunnspartiet nominerte en rekke kjendiser til Samfunnspartiets liste uten deres vitende og vilje. For å få fritak fra nominasjon må kandidaten enten være bosatt i en annen valgkrets, være medlem av et annet parti eller være innvalgt i forrige periode.

Distriktsrepresentanter

Distriktsrepresentantene velges ved forholdstallsvalg i flermannskretser hvor hvert fylke fungerer som en valgkrets. Representantene fordeles etter St. Laguës modifiserte metode.

Utjevningsmandater

Hver valgkrets (fylke) har en utjevningsmandat som blir fordelt mellom de partiene som har over 4% av stemmene på landsbasis og har flest «ubrukte» stemmer.

Lønn

Stortingsrepresentantene har en basislønn på 928 000 i tillegg har representanter som bor lengre enn 40 km unna Stortinget 169 kr/dag, mens lokale representanter mottar 75 kr i dagsgodgjørelse. I tillegg dekkes telefon og reiseutgifter for representantene.
For stortingsrepresentanter er pensjonsalderen 65 år. Full alderspensjon gis etter 12 år og utgjør 66 prosent av den årlige godtgjørelsen til stortingsrepresentanter.
Michael Carrick

Landslaget

Han debuterte fra start på Englands landslag i 2005, og var med i troppen til VM 2006 i Tyskland.
Europamesterskapet i trampoline

Europamesterskapet i trampoline ble arrangert første gang i 1969 i Paris, og arrangeres annenhvert år.
Flaggkommandør

Flaggkommandør er en sjømilitær offisersgrad. Den svarer til brigadergraden i land- og flyvåpen. Innen NATO er flaggkommandør rangert på nivå OF6.
Flaggkommandør svarer i Royal Navy til «commodore»; til «rear admiral lower half» i US Navy; til «kommodore» i Bundesmarine, «flotilleadmiral» i det danske søvernet og «flottiljamiral» i den svenske flåten.
Graden flaggkommandør ble innført i Norge i 1997 og erstattet da graden kommandør I. Dette ble gjort for at gradene skulle stemme bedre overens med internasjonale betegnelser.
Graden kommandør II ble samtidig erstattet av graden kommandør.
Kottabos

Kottabos (gresk κότταβος) var et ferdighetsspill som var populært under greske symposier og i badehus i antikken, spesielt i 5. og 4. århundre f.Kr.
Spillet består i hovedsak av at man kaster en liten mengde vin fra en kylix mot et mål. Dette krever betydelig fingerferdighet, og det å være flink i kottabos ble regnet som like gjevt som å være god i en idrett som spydkast. Det var et svært populært spill, og på Sicilia, og muligens også andre steder, reiste man spesielle bygninger der deltagerne kunne sitte i sirkel rundt målet. Som med mange andre spill der både dyktighet og en viss porsjon flaks spiller inn ble den enkeltes resultat i kottabos ofte sett som et tegn på hvordan det ville gå med personen fremover, spesielt i forhold til kjærlighetslivet. Det var ikke uvanlig med en premie eller veddemål i forbindelse med spillet.
Det ser ut til at kottabos først ble spilt på Sicilia, men det spredde seg raskt gjennom Hellas fra Thessalia til Rhodos. I Athen var det svært populært og ikke minst moteriktig i klassisk tid. De fleste store greske forfattere fra denne perioden nevner kottabos i sine skuespill, og man finner også mange avbildninger på vaser. I romersk tid hadde spillet dødd ut, og i den latinske litteraturen nevnes det knapt.

Regler

Målet er å kaste den siste resten av vin i en kylix på en slik måte at den treffer et mål uten å ha brutt opp underveis. Målet var gjerne et bronsestativ med en liten statuett som holdt en skive, kalt plastinx. Midt på stativet var det en større skive, kalt manes. Et perfekt kast slo av plastinx slik at den falt ned på manes og lagde en lyd som en gong. Både vinslumpen og lyden ble kalt latax (λάταξ). Den som kastet skulle ligge slik man normalt lå til bords under et symposion, og bare høyre arm kunne brukes.
Det finnes flere variasjoner av spillet, med andre måltavler. De vanligste var en variant hvor man lot små skåler flyte i et basseng; spillerne skulle så kaste vin i skålene så de sank, og en variant hvor man brukte et mer avansert bronsestativ med flere elementer. Dette kunne brukes på flere forskjellige måter, men bruken er noe uklar da varianten hadde gått av moten på det tidspunkt hvor man begynner å få skriftlige kilder.
Biowaz

Biowaz AS var et norsk selskap stiftet i 2006, som utviklet og solgte gårdsbaserte biogassanlegg. BioWaz ble i 2009 kåret til et av Nordens mest lovende og innovative selskaper innen miljøteknikksektoren.
Selskapet har ett patent på anordning ved anlegg for utvinning av biogass fra biologisk materiale utviklet av oppfinneren Thor Olav Rørheim og videreutviklet av Tilmann Hettasch. Selskapet var eid av Gaviota Holding AS og Aic Holding AS, med Forskningsrådet, Enova, Norges miljø- og biovitenskapelige universitet og Innovasjon Norge som partnere. Hovedkontoret lå på Haslum i Bærum.
Biowaz sitt 1. pilotanlegg ligger i Halden og produserer biogass av gjødsel og annet organisk avfall. 
Prosjektet er støttet av Enova og Forskningsrådets «Renergiprogram», samt Innovasjon Norge i Østfold.
Biowaz var ett av 25 selskaper som ble valgt til å holde presentasjon på Stockholm Cleantech Venture Day av Cleantech Scandinavia i 2009.
I 2011 gikk selskapet konkurs. Patentet på BioWaz®-teknologien for gårdsbaserte biogassanlegg ble kjøpt opp av Hugaas Gruppen, som bevarte navnet og fordelte det på datterselskapene Hugaas Biogass og BioWaz Group.
Birgitte Price

Karriere

Birgitte Price tok eksamen i 1952 ved Ordrup Gymnasium og innledet samme år sin skuespillerkarriere som statist i filmen Det store løb fra ASA-studioene, og sitt egentlige gjennombrudd fikk hun allerede året etter i Farlig ungdom. Deretter gikk hun på Det Kongelige Teaters elevskole i årene 1954-56. Etter endt utdannelse ble hun fast ansatt ved Det Kongelige Teater, hvor hun var ansatt fram til 1965 og igjen fra 1970-85.
I 1977 debuterte hun som instruktør på Strøghusteatret med tragedien Elektra av Evripides og hun vendte stadig tilbake til instruktørgjerningen.
Birgitte Price var 1985-89 sjef for TV-teatret i Danmarks Radio, i 1991-94 teatersjef på Det danske Teater og i 1994-96 skuespillersjef ved Det kongelige Teater. Her var hun blant annet opphav til teatrets nyoppsetting av Heibergs Elverhøj i Ulvedalene, Jægersborg Dyrehave, som friluftsforestilling. Hun forlot stillingen på grunn av sykdom.
Hun fikk Henkel-Prisen i 1969, Tagea Brandts Rejselegat i 1972 og i tillegg Olaf Poulsens Mindelegat i 1980 og var ridder av Dannebrogordenen.
Birgitte Price døde i 1997 etter lengre tids kamp med brystkreft.
Allegori over den nederlandske seier i slaget ved Gibraltar den 25. april 1607

Motiv

På stranden ses en spanjol og en nederlender som kjemper om en stokk. Den elegante spanjolen holder en kårde i høyre hånd mens hatten er i ferd med å gli ham ned over ansiktet. Bak ham står en landsmann og en morian. Nederlenderen forsøker å kutte et stykke av stokken med sin kniv, som for å trekke den korteste enden. Bak ham står en englender og en venetianer, samt et par menn med kroner og betrakter opptrinnet. I bakgrunnen raser et sjøslag foran befestede klipper.

Allegori

Maleriet er en allegori over den nederlandske seieren over de spanske i Slaget ved Gibraltar som fant sted 25. april 1607 i forbindelse med åttiårskrigen. Lignende motiv ses i avbildningen De strijd om de Gouden Stok. Willaerts har malt motivet i Utrecht.
Bildet ble solgt anonymt i Amsterdam i 1963, og  ble solgt videre i 1965 til Rijksmuseum hvor det nå befinner seg.
Skittles

Skittles er en type godteri som produseres av Mars, Incorporated. Opprinnelig var det dragépastiller med fruktsmak, men i dag finnes også mange andre smaker, samt tyggegummi. Skittles solgt i Nord-Amerika er tilsatt gelatin, noe de ikke er i Europa, smaken vil derfor være litt forskjellig.
Det finnes også "skittles drikke" med de forskjellige smakene. For de som er veganere og allergisk mot gluten, finnes det også "spesiallagde" skittles, men disse kan være vanskelige å få tak i og er ofte dyrere.
Idrettslaget Kjapp

Historikk

Idrettslaget ble stiftet 20. mai 1928 som Kulhuset Idrettslag av en kameratgjeng fra Åse og Kulhuset. Klubben fikk bygd egen fotballbane ved Krokmannsevju, sommeren 1929. Banen ble av datidens 24 medlemmer kalt Hartangbanen. I 1931 skiftet klubben navn til Idrettslaget Kjapp og medlemstallet vokste til 81. En av årsakene til medlemsøkningen var at Sauherad Idrettslag gikk inn i klubben og startet eget håndballag for kvinner.
Under den andre verdenskrig var det ingen organiserte aktiviteter i regi av idrettslaget, men i 1945 ble det valgt nytt styre, og aktiviteten ble gjenopptatt.
XVIII luftbårne korps

XVIII luftbårne korps (XVIII Airborne Corps) er et korps i den amerikanske hæren med hovedkvarter ved Fort Bragg i Nord-Carolina. Korpset utgjør hærens reaksjonsstyrke og betår av omkring 88 000 soldater i fire divisjoner.
Nordisk råds natur- og miljøpris

Nordisk råds miljøpris er en pris som utdeles hvert år i forbindelse med Nordisk råds sesjon.
Miljøprisen tildeles «en nordisk organisasjon, et foretak eller en person, som på forbilledlig vis har lykkes med å integrere respekten for natur og miljø i sin virksomhet eller gjerning, eller som på annet vis har gjort en ekstraordinær innsats for naturen og miljøet».
Organisasjoner og enkeltpersoner i Norden innbys til å komme med forslag til mottakere som oppfyller de kriteriene som gjelder for det aktuelle årets spesifikke tema. Nasjonale komiteer i de fem nordiske landene går igjennom de innkomne forslag, og nominerer inntil to kandidater hver, og de selvstyrte områdene Færøyene, Grønland og Åland kan nominere én kandidat hver. En nordisk bedømningskomite på tretten medlemmer vedtar deretter tildelingen.
Prisen ble utdelt første gang i 1995 og er på 350 000 danske kroner.
Vestrefjord

Vestrefjord er en bygd i Vestrefjorden i Haram kommune på Sunnmøre.

Infrastruktur og veikamp

Gjennom bygda går fylkesvei 661. Bygdefolket langs veien døpte i et PR-stunt om Rv 661 til "Kjetil Rekdals veg". I rundt 40 år ble det utkjempet en knallhard kamp med myndighetene for å få fast dekke. Hvert år etter teleløsningen om våren, ble det arrangert et folkemøte i Vestrefjorden, der politikere og presse var til stede. Det prisbelønnte bildet av fotograf Roger Engvik, der Sofie Langset står ved husveggen når en lastebil kommer susende forbi, ble brukt som et postkort som ble sendt til stortingspolitikerne hvert år for å minne dem på vegstandarden. "Grusvegpakken" for riksveier kom til som følge av denne kampen. "Grusvegpakken" førte til at alle landets riksveger som ikke hadde fast dekke, fikk asfalt på kort tid.
Bygda har fått utbygd et smalt bredband, med dårlig kapasitet og stabilitet.

Natur

Natur er naturlig i Vestrefjord. Fjorden er full av fisk. Det er høye fjell, lave fjell, gode fiskevann med fjellørret og et flott tur- og skiterreng med oppmerka løyper både i løvskogen og på høyfjellet.

Lavland

Lavlandet rundt Vestrefjorden er preget av bjørkeskog og dyrket mark. Det er plantet en del gran. Blant annet kan man finne hassel, rogn og osp. Skogen er rik på sopp og blåbær. Litt høyere treffer man også tyttebærene. Nedenfor de bratteste fjellsidene finner man urer og ubebygde områder.

Fjell

Vestrefjord er omkranset av fjell. Det høyeste er Blåskjerdingen (1069 moh) som man kan nå fra både Eikesetra og Vestresetra. Andre fjell som man lett kan nå fra Vestrefjord er: Tindfjellet (960 moh), Byrkjevollhornet (708 moh), Hellenakken (454 moh), Rekdalshesten (780 moh) og Urdfjellet (757 moh). Eikesetra i Eikedalen er et godt utgangspunkt for fisketurer og toppturer. Det er merket en løype opp til Langedalen, der man kan finne den spesielle "[Røvarhytta]". I Røvarhytta er det mulig å overnatte i historiske omgivelser og samtidig prøve fiskelykken etter storfisken.
Jakob Andreæ

Liv og virke

Jakob Andreæ studerte ved Universitetet i Tübingen fra 1541.  Han ble professor i teologi ved det samme universitetet i 1562. Andreæ var en aktiv protestant på den lutherske siden.
I 1577 var han med og undertegnet Konkordieformelen, og han var – sammen med Martin Chemnitz – forfatter av Konkordieboken i 1580. I den siste delen av livet reiste han rundt i Tyskland for å befeste reformasjonen. Han har skrevet mer enn 150 bøker, omtrent alle er polemiske, og for det meste rettet mot kalvinismen.
Cinema (magasin)

Cinema er et norsk filmmagasin. Bladet ble grunnlagt i 1930 under navnet Norsk Filmblad og het i perioden 1965 til 2011 Film & Kino.
Magasinet har filmanmeldelser, intervjuer med personer i filmbransjen samt omtale av kommende filmer. Det distribueres på nettstedet cine.no og distribueres i papirutgave seks ganger i året. Cinema utgis av Cinema Forlag AS.
Yuriko Mizuma

Landslaget

Yuriko Mizuma spilte 22 landskamper for Japans kvinnelandslag. Hun ble tatt ut i Japans tropp til VM i fotball 1991.
Hindsæter

Hindsæter er et lite tømmerhotell fra 1898 som ligger i Sjodalen øst i Jotunheimen, i Vågå kommune i Oppland. Hindsæter ligger langs elven Sjoa ved Nasjonal Turistvei Valdresflye mellom Valdres og Gudbrandsdalen, 15 km nord for Gjende/ Besseggen. Hotellet består av en gammel historisk del i tømmer fra 1898 og en nyere del fra 1969 og har 55 sengeplasser fordelt på 26 rom og ei tømmerhytte. Velværeavdeling i tømmer bygd i 2009. Vintersesongen på Hindsæter går fra starten av februar til ut påske, sommersesongen starter i begynnelsen av juni og varer til slutten av oktober.

Historie

Hindsæter var opprinnelig sæter. Sætereigeren Otto Østrem bygde det treetasjers tømmerhotellet i 1898. Siden 2003 er det André Sundero og Karola Wenzel som driver stedet. Det blir lagt stor vekt på mat- og vinopplevelser og siden 2010 er stedet valgt som en av de beste 100 spisesteder i Norge av Innovasjon Norge.
Fucheng (Hengshui)

Fucheng (kinesisk: 阜城县; pinyin: Fùchéng Xiàn) er et fylke i byprefekturet Hengshui i provinsen Hebei i Folkerepublikken Kina.
Befolkningen var på 330 784 innbyggere i 1999.
Eraring kullkraftverk

Eraring kullkraftverk er et kullkraftverk i delstaten New South Wales i Australia. Det har en installert produksjonskapasitet på 2640 MW fordelt på 4 kokere / turbiner à 660 MW, hver. Anlegget ble ferdig 1982–1984.
La oss leve for hverandre (samlealbum)

La oss leve for hverandre er et musikkalbum med diverse artister, utgitt i 1989.
MS «Ingøy»

Historie

MS «Ingøy» ble overlevert i juli 1950, og ble satt inn i lokalruten Brynilen – Alta. I uvær i oktober 1955 mistet skipet roret ved Helnes fyr, og måtte slepes til Honningsvåg av MS «Sørøy». Fra desember 1955 til april 1956 var Ofotens Dampskibsselskabs (ODS) hurtigruteskip MS «Barøy» på verksted for å forlenges og ombygges. Hurtigruterederienes faste avløserskip MS «Salten» ble satt inn i MS «Barøy»s sted, og på tross av sin beskjedne størrelse, ble MS «Ingøy» leid inn som avløserskip mens MS «Barøy» var på verksted. Fra 1957 til 1961 gikk MS «Ingøy» i sommerrute mellom Russenes i Porsanger og Honningsvåg. I november 1970 ble skipet solgt til Gardline Shipping i Suffolk, England og omdøpt MS «Researcher». I 1974 ble skipet solgt til Sidney Search på Caymanøyene. I 1983 kjøpte South Carolina Wildlife & Marine Rescues Department skipet og senket henne utenfor kysten av Sør-Carolina som et kunstig rev.

Skipet

MS «Ingøy» var bygd som et kombinert laste- og passasjerskip (kystruteskip). Skipets tonnasje var 433 bruttoregistertonn og 188 nettoregistertonn. Hovedmaskinen var en NOHAB dieselmotor med oppgitt ytelse 600 hestekrefter (bhk). MS «Ingøy» var sertifisert for 150 passasjerer og 100 tonn last.
Grunnkretser i Enebakk kommune

Grunnkretser i Enebakk kommune er delområder og grunnkretser som seksjonerer Enebakk kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Edmond Aman-Jean

Bakgrunn

Edmond Aman-Jean ble født i Chevry-Cossigny, en liten landsby ved elvemøtet mellom Seinen og Marne, den gang ikke bare noen få kilometer utenfor Paris. Forfatteren og François Aman-Jean var hans lillebror.

Maler

Edmond Aman-Jean studerte av ved École nationale supérieure des beaux-arts under Henri Lehmann og Pierre Puvis de Chavannes. Han tok også inntrykk fra japansk kunst (ukiyo-e) og av de engelske prerafaelittene. Blant hans egne elever var amerikaneren Charles Hopkinson og rumenerne Theodor Pallady og Nicolae Tonitza, og Julie Wolfthorn.
Han var venn av Georges Seurat, og de to delte fra 1879 et atelier i Paris, og med symbolistene Paul Verlaine, Auguste de Villiers de L'Isle Adam og Stéphane Mallarmé. Fra 1883 til 1884 var var han medarbeider med Puvis de Chavannes. I 1885 oppholdst han seg takket være et reisestipend i Roma, Napoli og Arezzo. I 1887 reiste har sammen med Georges Seurat til Brussel for å besøke Vincent van Gogh.
Han malte først historiske og allegoriske emner, blant annet Jeanne d'Arc og Sirenene, men har fortrinnsvis vunnet et navn ved sine dekorativt holdte fantasibilder (Venezia, med flere).
Ved siden av gjorde han plakatkunst og skapte grafikk. Mot slutten av 1880-årene fikk han et kunstnerisk gjennombrudd i med portretter av kvinner fra de ledende parisiske kretser. Hans kvinneportretter, med noe sentimentalt, forfinet og melankolsk fordunklet og psykologisk attributt, førte til at han i 1889 og 1900 vant gullmedaljer ved de parisiske verdensutstillinger de årene. 
Siden 1897 var han korresponderende medlem av Wiener Secession. 
Etter flere opphold i Italia, og etter å ha blitt preget av første verdenskrig, kom han inn i en kunstnerisk krise. Men ved begynnelsen av 1920-årene gjenopptok han sitt kunstneriske virke. Sammen med Auguste Rodin og Albert Besnard grunnla han i 1923 Salon des Tuileries, som skulle utvikle seg til en av de best betydelige av de franske årlige kunstutstillinger. I 1933 ble han utnevnt til kommandør av Légion d'Honneur for sitt livsverk.
Hans malerier henger i dag blant annet i Musée d'Orsay og Louvre i Paris, og i kunstmuseer i Nantes, Strasbourg, Douai, Lyon, Rouen, Dijon, Aachen, Frankfurt am Main, Los Angeles, Melbourne og Rio de Janeiro.
Okseøerne

Okseøerne (tysk: Ochseninseln) er to småøyer på den danske side av Flensborg Fjord. Øyene ligger utfor Sønderhav og ble første gang nevnt i Kong Valdemars Jordebog i år 1231. De ble dengang brukt som gressgang for kveg. Inntil stormfloden i november 1872 levde beboerne av landbruk, fiskeri og skipsbyggeri.
Store Okseø er 8 ha stor og har ferjeforbindelse til fastlandet. På øyen finnes en campingplass og en restaurant. Store Okseø var eiet av Bov kommune, Miljøministeriet og Sønderjyllands Amt frem til 2007, hvoretter øyen ble overtatt av Miljøministeriet.
Lille Okseø er 4 ha stor og eies av Københavns Lærerforenings Kolonier. Dronning Margrete I døde av pest  på et skip i Flensborg Havn. Et sagn knytter Lille Okseø til dronning Margretes død.
San Luis (Uruguay)

Geografi

Byen ligger sør i Canelones i Costa de Oro, ved bredden av Río de la Plata.
Kodefrysing

Kodefrysing er innen programvareutvikling et tidspunkt i utviklingsprosessen hvor reglene for å gjøre endringer i kildekoden eller beslektede ressurser blir mer strikt, eller det tidspunkt for disse regler kommer til anvendelse. Kodefrysing hjelper til med å bevege prosjektet henimot en lansering eller slutten på en iterasjon ved å redusere størrelsen på eller antall endringer, og kan bli brukt for å imøtekomme et teknologisk veikart.
Vale of Glamorgan

Steder i Vale of Glamorgan

I tillegg til administrasjonsbyen finnes det noen små byer i distriktet, men en stor andel av befolkningen bor i mindre landsbyer.